钦定古今图书集成/明伦汇编/氏族典/第449卷 > 沈迅
## 钦定古今图书集成/明伦汇编/氏族典/第449卷 > 沈迅

按《明外史宋玫传》：“沈迅，莱阳人。崇祯六年，举进士，历
知新城、蠡二县。十一年，行取入都，命为兵科给事中，
累迁礼科都给事中。以保举高斗光为凤翔总督不
当，谪国子博士，乞假归。京师陷，迅家居，设砦自卫。弟
迓，短小精悍，弟兄率里中壮士，捕剿土寇略尽。大兵
至，迅犹据砦不下。已被攻破，阖门死之。”